Filipi (apostull)

Filip Apostulli (Greqisht: Φίλιππος; Aramaisht: ܦܝܠܝܦܘܣ; Koptisht: ⲫⲓⲗⲓⲡⲡⲟⲥ, Philippos) ishte një nga Dymbëdhjetë Apostujt e Jezusit sipas Dhiatës së Re. Traditat e mëvonshme të krishtera e përshkruajnë Filipin si apostullin që predikoi në Greqi, Siri dhe Azinë e Vogël.

Në ritin romak, dita e festës së Filipit, së bashku me atë të Jakobit të Vogël, kremtohej tradicionalisht më 1 maj, në përvjetorin e përkushtimit të kishës kushtuar atyre në Romë (tani e quajtur Kisha e Dymbëdhjetë Apostujve). Në reformën afatshkurtër kalendarike të vitit 1960, ajo u transferua në 11 maj, por që nga viti 1969 u caktua në 3 maj. Kisha Ortodokse Lindore feston festën e Filipit më 14 nëntor.

 Dhiata e Re 
Ungjijtë sinoptikë e rradhitin Filipin si një nga apostujt. Ungjilli i Gjonit rrëfen thirrjen e Filipit si dishepull i Jezusit.Jn 1:43 Filipi përshkruhet si një dishepull nga qyteti i Betsaidës dhe ungjilltari e lidh atë me Andrean dhe Pjetrin, të cilët ishin nga i njëjti qytet. Ai ishte gjithashtu ndër ata që rrethonin Gjon Pagëzorin kur ky i fundit e vuri në dukje për herë të parë Jezusin si Qengjin e Perëndisë. Ishte Filipi që i pari prezantoi Natanaelin (ndonjëherë i identifikuar me Bartolomeun) me Jezusin.CATHOLIC ENCYCLOPEDIA: St. Philip the Apostle Sipas Butler, Filipi ishte ndër ata që morën pjesë në dasmën në Cana.Butler, Alban. "St. Philip, Apostle", The Lives or the Fathers, Martyrs and Other Principal Saints, Vol. V, D. & J. Sadlier, & Company, 1864

Nga katër Ungjijtë, Filipi figuron më së shumti në Ungjillin e Gjonit. Jezusi e vë në provë Filipin (Gjoni 6:6) kur e pyet se si t'i ushqejë 5000 njerëzit. Më vonë ai shfaqet si një lidhje me komunitetin grek. Filipi mbante një emër grek, mund të fliste greqishtNicoll, W. R., Expositor's Greek Testament on John 12, accessed 10 June 2016 dhe mund të ketë qenë i njohur për pelegrinët grekë në Jerusalem. Ai e këshillon Andrean se disa grekë dëshirojnë të takojnë Jezusin dhe së bashku e informojnë Jezusin për këtë (Gjoni 12:21). Gjatë Darkës së Fundit, kur Filipi i kërkoi Jezusit t'u tregonte atyre Atin, ai i jep Jezusit mundësinë për t'i mësuar dishepujt e tij për unitetin e Atit dhe Birit.

 Dallimi nga Filipi Ungjilltar 
Filipi Apostulli nuk duhet të ngatërrohet me Filipin Ungjilltar, i cili u caktua me Stefanin dhe pesë të tjerë për të mbikëqyrur shpërndarjet e bamirësisë (Veprat e Apostujve 6:5).

 Nderim 
Filipi kujtohet (me Jakobin) në Kishën e Anglisë me një Festival më 1 maj.

Apostulli i Shenjtë dhe i Gjithëlavdëruar Filip përkujtohet më 14 nëntor dhe 30 qershor (Sinaksia e Dymbëdhjetë Apostujve të Shenjtë, të Lavdishëm dhe të Gjithëlavdëruar) në Kishën Ortodokse Lindore.

Dita e festës së tij fillon Agjërimi i Lindjes në Kishën Ortodokse Lindore, që quhet Agjërimi i Filipit (ose Agjërimi Filipian), Agjërimi është ekuivalenti lindor i Kreshmës Perëndimore.

 Patronazhi 
Shën Filipi është shenjtor mbrojtës i kapelësve.

 Shënime 

 Referime 

Kategoria:Dëshmorë të krishterë të shekullit I
Kategoria:Vdekje 80
Kategoria:Shenjtorë të krishterë nga Dhiata e Re
Kategoria:Njerëz të ekzekutuar me kryqëzim
Kategoria:Shenjtorë nga Toka e Shenjtë
Kategoria:Dymbëdhjetë Apostujt
Kategoria:Viti i lindjes i panjohur
Kategoria:Njerëz nga Betsaida
Kategoria:Shenjtorë anglikanë